**Sprendimas**

**DĖL PASVALIO RAJONO SAVIVALDYBĖS TARYBOS 2020 M. VASARIO 26 D. SPRENDIMO NR. T1-24 „DĖL PASVALIO RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PAKEITIMO**

2022 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 30 straipsnio 1 dalimi, Lietuvos Respublikos korupcijos prevencijos įstatymo 24 straipsnio 1 dalimi, 25 straipsnio 1 dalimi, atsižvelgdama į Pasvalio rajono savivaldybės administracijos direktoriaus 2022 m. vasario 24 d. siūlymą Nr. ASI-162 „Dėl Pasvalio rajono savivaldybės administracijos struktūros pakeitimo“ ir į Pasvalio rajono savivaldybės mero 2022 m. kovo 8 d. potvarkį Nr. MV-8 „Dėl Pasvalio rajono savivaldybės administracijos struktūros pakeitimo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės administracijos struktūrą, patvirtintą Pasvalio rajono savivaldybės tarybos 2020 m. vasario 26 d. sprendimu Nr. T1-24 „Dėl Pasvalio rajono savivaldybės administracijos struktūros patvirtinimo“, ir ją išdėstyti nauja redakcija (pridedama).

2. Sprendimas įsigalioja 2022 m. balandžio 1 d.

Sprendimas per vieną mėnesį gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

Jurgita Karčiauskienė

2022-03-03

Suderinta DVS Nr. RTS-

PATVIRTINTA

Pasvalio rajono savivaldybės tarybos

2020 m. vasario 26 d. sprendimu Nr. T1-24

(Pasvalio rajono savivaldybės tarybos 2022 m. kovo \_\_\_ d. sprendimo Nr. T1-\_\_ redakcija)

**PASVALIO RAJONO SAVIVALDYBĖS ADMINISTRACIJOS STRUKTŪRA**

ŪKIO IR TRANSPORTO TARNYBA

VAŠKŲ SENIŪNIJA

SALOČIŲ SENIŪNIJA

PUŠALOTO SENIŪNIJA

PUMPĖNŲ SENIŪNIJA

PASVALIO MIESTO SENIŪNIJA

PASVALIO APYLINKIŲ SENIŪNIJA

NAMIŠIŲ SENIŪNIJA

KRINČINO SENIŪNIJA

JONIŠKĖLIO MIESTO SENIŪNIJA

JONIŠKĖLIO APYLINKIŲ SENIŪNIJA

DAUJĖNŲ SENIŪNIJA

CIVILINĖS METRIKACIJOS SKYRIUS

SOCIALINĖS PARAMOS IR SVEIKATOS SKYRIUS

JURIDINIS IR PERSONALO SKYRIUS

FINANSŲ SKYRIUS

CENTRALIZUOTAS VIDAUS AUDITO SKYRIUS

APSKAITOS SKYRIUS

VIETINIO ŪKIO IR PLĖTROS SKYRIUS

ŠVIETIMO IR SPORTO SKYRIUS

STRATEGINIO PLANAVIMO IR INVESTICIJŲ SKYRIUS

BENDRASIS SKYRIUS

**ADMINISTRACIJOS DIREKTORIAUS PAVADUOTOJAS**

**ADMINISTRACIJOS DIREKTORIUS**

VYRIAUSIASIS SPECIALISTAS (UŽ KORUPCIJAI ATSPARIOS APLINKOS KŪRIMĄ ATSAKINGAS ASMUO)

)

VYRIAUSIASIS SPECIALISTAS (JAUNIMO REIKALŲ KOORDINATORIUS)

ŽEMĖS ŪKIO SKYRIUS

VIEŠŲJŲ PIRKIMŲ SKYRIUS

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2020 M. VASARIO 26 D. SPRENDIMO NR. T1-24 „DĖL PASVALIO RAJONO SAVIVALDYBĖS ADMINISTRACIJOS STRUKTŪROS PATVIRTINIMO“ PAKEITIMO**

**2022-03-03**

Pasvalys

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 16 straipsnio 2 dalies 10 punktu, 30 straipsnio 1 dalimi nustatyta, jog savivaldybės tarybos išimtinė kompetencija – savivaldybės administracijos struktūros nustatymas savivaldybės administracijos direktoriaus siūlymu mero teikimu.

Vadovaudamosi Lietuvos Respublikos korupcijos prevencijos įstatymo (pakeitimai įsigaliojo 2022 m. sausio 1 d.) (toliau – Įstatymas) 24 ir 25 straipsniais, savarankiškos įstaigos privalo įsteigti už korupcijai atsparios aplinkos kūrimą atsakingus padalinius arba paskirti už korupcijai atsparios aplinkos kūrimą atsakingus asmenis, jeigu viešojo sektoriaus subjekte dirba ar pareigas eina 200 ar daugiau darbuotojų. Už korupcijai atsparios aplinkos kūrimą atsakingas asmuo, tiesiogiai pavaldus ir atskaitingas viešojo sektoriaus subjekto vadovui, vykdo šias funkcijas:

1) pagal kompetenciją Lietuvos Respublikos valstybės tarnybos įstatymo, Lietuvos Respublikos darbo kodekso ir kitų teisės aktų nustatyta tvarka vykdo teisės pažeidimų tyrimą arba dalyvauja juos tiriant, jeigu specialiuosiuose įstatymuose ar jų įgyvendinamuosiuose teisės aktuose nenustatyta kita pažeidimų tyrimo tvarka;

2) Įstatymo nustatytais atvejais ir tvarka atlieka korupcijos pasireiškimo tikimybės nustatymą;

3) Įstatymo nustatytais atvejais ir tvarka atlieka teisės aktų projektų antikorupcinius vertinimus;

4) Įstatymo nustatytais atvejais ir tvarka atlieka atsparumo korupcijai lygio nustatymą;

5) pagal kompetenciją užtikrina arba pagal poreikį dalyvauja užtikrinant Lietuvos Respublikos pranešėjų apsaugos įstatymo įgyvendinimą viešojo sektoriaus subjekte;

6) pagal kompetenciją dalyvauja ir teikia nuomonę personalo formavimo procedūrose vertinant Įstatymo III skyriuje nustatyta tvarka gautą informaciją apie asmenį;

7) atlieka viešojo sektoriaus subjekto darbuotojų viešųjų ir privačių interesų deklaravimo ir viešųjų ir privačių interesų derinimo praktikos kontrolę ir stebėseną;

8) organizuoja viešojo sektoriaus subjekto darbuotojų antikorupcinio sąmoningumo didinimą;

9) Įstatymo nustatytais atvejais ir tvarka rengia korupcijos prevencijos veiksmų planą, pagal kompetenciją atlieka jo įgyvendinimo stebėseną;

10) teikia pasiūlymus viešojo sektoriaus subjekto vadovui dėl korupcijai atsparios aplinkos kūrimo priemonių diegimo ir įgyvendinimo;

11) pagal poreikį ir kompetenciją atlieka kitas funkcijas, gerinančias korupcijai atsparią aplinką.

**2. Sprendimo projekto tikslai ir uždaviniai.**

Šiuo metu galiojanti Pasvalio rajono savivaldybės (toliau – Savivaldybė) tarybos 2020 m. vasario 26 d. sprendimu Nr. T1-24 „Dėl Pasvalio rajono savivaldybės administracijos struktūros patvirtinimo“ patvirtinta Savivaldybės administracijos struktūra, kurią nuo 2020 m. liepos 1 d. sudaro pakankamai daug ir smulkių struktūrinių (13) ir struktūrinių teritorinių padalinių (filialų) (11) bei (1) vyriausiasis specialistas (jaunimo reikalų koordinatorius), tiesiogiai pavaldaus Savivaldybės administracijos direktoriui, neatitinka aukščiau nurodyto teisinio reguliavimo.

Atsižvelgiant į tai, kas išdėstyta, bei į Savivaldybės administracijos direktoriaus 2022 m. vasario 24 d. siūlymą Nr. ASI-162 „Dėl Pasvalio rajono savivaldybės administracijos struktūros pakeitimo“, Savivaldybės tarybai teikiamas sprendimo projektas su siūlymu pakeisti Savivaldybės administracijos struktūrą, patvirtintą 2020 m. vasario 26 d. sprendimu Nr. T1-24 „Dėl Pasvalio rajono savivaldybės administracijos struktūros patvirtinimo“, ją papildant vyriausiojo specialisto (už korupcijai atsparios aplinkos kūrimą atsakingo asmens) pareigybe.

Papildomai paminėtina, kad Lietuvos Respublikos valstybės tarnybos įstatymo 8 straipsnio 5 dalyje nustatyta, kad valstybės ir savivaldybių institucijų ir įstaigų valstybės tarnautojų pareigybių sąraše gali būti tik tos valstybės tarnautojų pareigybės, kurios nurodytos šio įstatymo 1 priede arba nustatytos pagal kitus įstatymus. Tuo atveju, kai pareigybės pavadinimas nustatomas pagal kitus įstatymus, valstybės ar savivaldybių institucijos ar įstaigos valstybės tarnautojų pareigybių sąraše ir valstybės tarnautojo pareigybės aprašyme valstybės tarnautojo pareigybė nurodoma pagal kitą įstatymą.

Lietuvos Respublikos Vyriausybė 2021 m. gruodžio 29 d. nutarimu Nr. 1155 „Dėl Už korupcijai atsparios aplinkos kūrimą atsakingų subjektų pavyzdinių nuostatų ir pareigybės aprašymo patvirtinimo“ patvirtino Už korupcijai atsparios aplinkos kūrimą atsakingo asmens pavyzdinį pareigybės aprašymą.

Sprendimo projektu siūloma numatyti, kad teisės aktais nustatytas funkcijas vykdys vyriausiasis specialistas (už korupcijai atsparios aplinkos kūrimą atsakingas asmuo). Pareigybė būtų tiesiogiai pavaldi Savivaldybės administracijos direktoriui.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Siūlomi struktūriniai pakeitimai būtų įgyvendinami:

Savivaldybės tarybai teikiant sprendimo projektą, kuriuo siūloma pakeisti Savivaldybės administracijos didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių užmokestį iš Savivaldybės biudžeto, skaičių, jį padidinant 0,75 pareigybės dydžiu, t. y. vietoj didžiausio leistino skaičiaus 290, nustatant – 290,75;

Savivaldybės administracijos direktoriaus įsakymu patvirtinant atitinkamo valstybės tarnautojo pareigybės aprašymą;

Savivaldybės administracijos direktoriaus įsakymu pakeičiant Savivaldybės administracijos pareigybių (etatų) sąrašą, patvirtintą Savivaldybės administracijos direktoriaus 2022 m. sausio 3 d. įsakymu Nr. DK-1 „Dėl Pasvalio rajono savivaldybės administracijos pareigybių (etatų) sąrašų patvirtinimo“ (su visais aktualiais pakeitimais).

Į vyriausiojo specialisto (už korupcijai atsparios aplinkos kūrimą atsakingo asmens) pareigas valstybės tarnautojas būtų skiriamas arba konkurso, arba tarnybinio kaitumo būdu.

Paminėtina, kad apie aukščiau įvardintus Savivaldybės administracijos struktūrinius pakeitimus teisės aktų nustatyta tvarka informuota Darbo taryba.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturėtų jokios įtakos verslui.

**4. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui reikės Savivaldybės biudžeto lėšų vyriausiojo specialisto (už korupcijai atsparios aplinkos kūrimą atsakingo asmens) pareigybei finansuoti.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti:** Savivaldybės administracijosdidžiausio leistino pareigybių (etatų) skaičiaus pakeitimas (Savivaldybės tarybos sprendimas)atitinkamo pareigybės aprašymo patvirtinimas (Savivaldybės administracijos direktoriaus įsakymas), valstybės tarnautojų / darbuotojų sąrašo pakeitimas (Savivaldybės administracijos direktoriaus įsakymas).

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Savivaldybės administracijos direktorius.

PRIDEDAMA:

1. Savivaldybės administracijos direktoriaus 2022 m. vasario 24 d. siūlymas Nr. ASI-162 „Dėl Pasvalio rajono savivaldybės administracijos struktūros pakeitimo“, 3 lapai.

2. Savivaldybės tarybos 2020 m. vasario 26 d. sprendimas Nr. T1-24 „Dėl Pasvalio rajono savivaldybės administracijos struktūros patvirtinimo“, 2 lapai.

3. Savivaldybės mero 2022 m. kovo 8 d. potvarkis Nr. MV-8 „Dėl Pasvalio rajono savivaldybės administracijos struktūros pakeitimo“, 1 lapas.

Skyriaus vedėja Jurgita Karčiauskienė